कर्नाटक भी अब BJP के पास पहुंचता नज़र आने लगा है. मतगणना में अब सभी 222 सीटों से रुझान मिल रहे हैं, जिनमें BJP बहुमत के आंकड़े तक पहुंच गई है. सुबह 10:35 बजे तक BJP के उम्मीदवार 112 सीटों पर आगे चल रहे हैं, जबकि राज्य में फिलहाल सत्तासीन कांग्रेस के प्रत्याशी सिर्फ 64 सीटों पर बढ़त बनाए हुए हैं. उधर, JDS गठबंधन के उम्मीदवार इस समय 44 सीटों पर आगे हैं, और उन्हें चार सीटों का फायदा होने जा रहा है. दो सीटों पर अन्य उम्मीदवार आगे है, और अन्य दलों को पिछले विधानसभा चुनाव की तुलना में 20 सीटों का नुकसान है.